Nüüd tulevad Ruhnu volikogus kinnitamisele ka ametlik lipp ja vapp. Vallavanem Jaan Urveti sõnul on riigikantselei kavandid juba heaks kiitnud ja nüüd on vaja ka vallavolikogu kinnitust. “Loodame vallalippu lehvima panna juba lähipäevil,” ütles vallavanem. Vapi ja lipu autor on Ado Tuuga, kes saavutas Urveti sõnul 1990. aastal II koha Eesti krooni kavandite võistlusel.